|  |
| --- |
|  |
|  |  | Arkivsak: 2021/704-1Arkiv: U01Saksbehandlar: Åshild Myhre AmundsenDato: 11.02.2021 |

|  |
| --- |
| **Saksframlegg** |
| **Saksnummer** | **Møtedato** | **Utval** |
|  |  | Samfunnsutvalet |
|  |  | Formannskapet |
|  |  | Kommunestyret |
|  |  |  |

# Gjennomføringsplan for nærings- og tilflyttingsarbeid

## Innstilling frå administrasjonssjefen

Lom kommune vedtek vedlagt handlingsplan for nærings- og tilflyttingsarbeidet i 2021. Planen skal opp til ny rullering i forbindelse med neste års budsjettprosess.

Slutt på innstilling

## Saksutgreiing

Lom kommune har ingen eigen plan på næring, den førre planen er frå 2003-2005 og vart aldri tilstrekkeleg implementert eller rullert. I staden har samfunnsplanen vorte brukt som styringsverktøy, og administrasjonen har hatt stor handlingsfridom til å prioritere ressursar innanfor næringsarbeidet ut i frå behov. Denne modellen er fleksibel og har mange fordeler, men utfordringa er at det er vanskeleg for politisk nivå å få god nok innsikt i næringsarbeidet. Det blir da tilsvarande vanskeleg for administrasjonen å levere på oppgåva. Næringsutvikling er sannsynlegvis det fagfeltet innan kommunal sektor der politisk og administrativt nivå har størst behov for å jobbe tett i lag, og administrasjonssjefen legg derfor fram ein meir detaljert gjennomføringsplan for nærings- og tilflyttingsarbeidet i 2021. Planen bygger på gjeldane samfunnsplan, samt økonomi- og handlingsplanen for 2021-2024, og har delvis vorte presentert for samfunnsutvalet tidligare.
I tillegg til samskaping med politisk nivå vil det vere behov for å ha god dialog med m.a. næringsliv, Visit Jotunheimen, Skåppå, nabokommunar, regionråd og friviljuge organisasjonar som Lev i Lom. Det siste er særleg relevant innan tilflyttingsarbeid. Landsbyrådet er særleg aktuell å dra inn på alt som har med utvikling av Lom nasjonalparklandsby.

Majoriteten av delmåla er tenkt gjennomført i 2021, men det er lagt inn enkelte tiltak lenger fram i økonomiplanperioden. I tillegg er det mange tiltak som vil bli gjennomført kontinuerleg / etter behov.

I gjeldane samfunnsdel står det følgjande under næringsutvikling (landbruk er utrekt).

Overordna mål:

* Lom skal vera ein attraktiv reiselivsdestinasjon og handelsstad også i framtida, og utviklast som arrangementsstad.
* Arbeidsplassar knytt til bygg, anlegg, industri og transport skal utviklast og takast vare på.
* Det skal stimulerast til nyetableringar og ungt entreprenørskap.

Under "Slik vil vi ha det" og "slik gjer vi det" står det følgjande:



Her er det som står under "næringsutvikling" i gjeldande budsjettdokument, i korte trekk:

* Lom skal vere ein næringsvenleg kommune, og ein ansvarleg innkjøpar. Det skal gjennomførast ei spørjeundersøking mot næringslivet for å få innspel knytt til dette.
* Mål om tettare samarbeid med aktørar som m.a. Skåppå
* Det skal gjennomførast m.a. etableringskurs og ungt entreprenørskap i skulen for å stimulere til nyetableringar.
* Stadsutviklingsprosjektet med støtte frå fylkeskommunen skal fullførast i 2021
* Det skal jobbast med fleire tiltak innan Lom nasjonalparklandsby, m.a. det nye eldhuset i Presthaugen
* Informasjonsarbeid og tett kontakt med næringslivet gjennom ulike treffpunkt vil bli prioritert
* Det skal jobbast meir aktivt med tilflyttingsarbeid
* Vi må heile tida ta sikte på at korona-situasjonen gjer alt usikkert, også innan næringsutvikling. Her er det behov for å vere fleksibel.

## Gjennomføringsplanen bygger vidare på desse punktane, men er meir detaljert og grundig. Det er ingen tiltak i gjennomføringsplanen som krev auka budsjettramme utover det som allereie er vedtatt i gjeldande økonomiplan. Som kjent er Lom i gong med å jobbe fram ein ny samfunnsdel, og handlingsdelen må rullerast i etterkant av dette arbeidet og deretter årleg i forkant eller parallelt med budsjettprosessen. Her bør også næringslivet få kome med innspel, både på førehand i form av m.a. gruppearbeid og i etterkant i form av høyringsinnspel.

Gjennnomføringsplanen er bygd opp etter same mal som m.a. Vågå og Sel, der overordna langsiktige mål for næringsarbeidet er vedtatt i ein strategisk plan og blir supplert med årlege handlingsplanar. I Sel har dei lagt strategien i ein eigen næringsplan, mens Vågå har lagt det inn i kommuneplanens samfunnsdel. Kombinasjonen med langsiktige strategiske mål og årlege handlingsplanar gjer det mogleg å ta hensyn til at næringsutvikling er eit arbeid som tek tid, samtidig som det er svært dynamisk og avhengig av kommersielle initiativ. Det er viktig at planverket ikkje blir ein "tvangstrøye", kommunen må kunne snu seg raskt rundt ved spennande prosjekt eller endra behov (t.d. korona-utbrotet).

Næringsutvikling og tilflyttingsarbeid er elles eit fagfelt som overlappar med andre sektorer i kommunen, m.a. landbruk, friluftsliv, informasjon- og omdømmebygging, kultur, plan, miljø og kommunal eigendom. Tiltak innan landbruk er ikkje tatt med i denne omgang. Dette heng saman med at landbrukskontoret for Lom og Skjåk er felles, og at det dermed er naturleg å sjå Lom og Skjåk i samanheng når det gjeld tiltak innanfor landbruk. Både Sel og Vågå gjer det på tilsvarande vis, der næring og landbruk har forskjelleg planverk. Når det er sagt er det sjølvsagt ingenting i vegen for å ha tette samarbeid på tvers.

Det er lagt til grunn at planen må gjennomførast med dei ressursane som administrasjonen har til rådigheit. Det betyr at dersom noko nytt skal inn, må det gjerast ei prioritering på kva som skal ut. I tillegg må det vere rom for å gjere justeringar i planen undervegs, dersom det finst gode grunner til det. Dette er særleg relevant i forbindelse med korona-pandemien, som fortsatt gjer at situasjonen er veldig usikker. Det er m.a. signalisert at det kan kome nye midlar til kommunar som er hardt ramma av korona, som skal fordelast vidare til næringslivet. Dersom desse skal fordelast på liknande vis som dei ekstraordinære midlane til næringsfond pga. korona (i 2020) vil dette krevje mykje administrativ oppfølging og dermed redusere handlingsrommet til å gjennomføre andre tiltak i handlingsplanen. Politisk nivå skal da haldast orientert.

I tillegg til det som står i gjennomføringsplanen vil arbeidet med ny samfunnsdel vere ei viktig arbeidsoppgåve på næring i 2021/2022.

Forslag til gjennomføringsplan for næringsutvikling og tilflytting:

|  |  |  |
| --- | --- | --- |
| Delmål  | Aktivitet / handling:  | Tidsplan:  |
| Vidareutvikling av sentrumsområde / Lom nasjonalparklandsby | Utarbeide ny tiltaksplan for Lom nasjonalparklandsby i 2021 og søk om eksterne midlar til to tiltak: * Eldhus i Presthaugen
* "Trekanten" utanfor Presthaugen
 | 2021 |
| Konstituering av Landsbyrådet og arrangere minst to møtepunkt pr. år | 2021 |
| Bestill fotturkart for nasjonalparklandsbyen før høgsesongen og distribuer ut. Avklar skjøtselstiltak / landsbyvakt.  | 2021 |
| Gjennomfør tiltak definert i søknad om stadsutviklingsmidlar, finansiert av tidlegare Oppland fylkeskommune, inklusiv: * Informasjonstiltak
* Tilrettelegging for bussparkering i industriområdet
* Skilting til nytt offentleg toalett på Nilsbue
 | 2021 |
| Jobbe for å etablere / vidareutvikle attraktive kontorfellesskap i samarbeid med private.  | Kontinuerleg / etter behov. |
| Avklare retningslinjer for torghandel i Lom sentrum | 2021-2022 |
| Implementere Lom som nasjonalparklandsby- og nasjonalparkkommune, i tråd med vedtatt plan | Kontinuerleg / etter behov. |
| Legge til rette for nyetableringar og vidareutvikling av eksisterande verksemder. | Hjelpe minst 5 – 10 organisasjonar kvart år med rådgjeving / å kome i kontakt med riktig virkemiddelaktør | 2021 |
| Gjennomføre programmet "Vårt lokalsamfunn" gjennom Ungt Entreprenørskap for 4./5. klasse på barneskulen |  2021 |
| Informasjonsarbeid- og omdømmebygging av Lom gjennom kanalar som nyheitsbrev, Lom næringsforum og heimeside.  | Kontinuerleg / etter behov. |
| Gjennomføre ein "innovasjonscamp" for 8. / 9.. klasse på ungdomsskulen  | 2021 |
| Bruke kommunalt næringsfond for å oppnå mål i kommuneplanens samfunnsdel.  | Kontinuerleg / etter behov. |
| Sikre god dialog mellom kommunen og næringsaktørar på saker som gjeld bygging, skilting etc.  | Kontinuerleg / etter behov. |
| Tildeling og oppfølging av festekontraktar i industriområdet | Kontinuerleg / etter behov. |
| Profilere regionalt etableringskurs i regi av Skåppå / Innlandet Fylkeskommune. Ta initiativ til andre kurstilbod etter behov. | 2021 |
| Gjennomfør minst 10 bedriftsbesøk, gjerne saman med politisk nivå | 2021 |
| Legg til rette for gode møtearenaer for næringslivet, med minimum fire treff / webinar med relevante tema i løpet av året. | 2021 |
| Gjennomføre ei spørjeundersøking for å avklare behov / forventningar hos næringslivet knytt til næringsarbeidet i Lom kommune, som eit ledd i arbeidet med ny samfunnsdel. | 2021 |
| Systematisere og gå gjennom alle festekontraktar i industriområde for å rydde opp i feil etc. | 2022 - 2023 |
| Ferdigstille arbeidet med å få på plass eit grunnleggande godt breibandstilbod i kommunen, oppfølging av tidlegare NKOM-søknadar | Kontinuerleg / etter behov. |
| Oppfølging av skjønnsmiddelsøknad innanfor regionalt næringssamarbeid dersom denne blir innvilga.  | 2021 |
| Oppdatere retningslinjene for bruk av næringsfondet. | 2021 - 2022 |
| Tilflyttingsarbeid; Profilere Lom i samsvar med ledige næringsbygg /tomter, busetting, rask saksbehandling, reiseliv, arrangement og nasjonalparkar | Ha god oversikt over ledige bustadar i Lom, for å hjelpe både eksisterande innbyggjarar og potensielle tilflyttarar med å finne ein god stad å bu. Vurdere grep for å få meir bustadbygging i Lom.  | Kontinuerleg / etter behov. |
| Delta på regionkontorets prosjekt "tilflytting 2.0"1. Stillingsslepp Q1 – 20212. Boligtorget Nord-Gudbrandsdalen3. Komtiloss.no4. "Fløtte heimat" |  2021 |
| Utarbeide og vedta nye retningslinjer for kommunale utleigebustadar, for å sikre at desse ikkje står tome | 2021 |
| Arrangere minst eit treff for både nye og gamle innbyggjarar, for å betre integreringa | 2021-2022 |
| Sende ei gåve til alle nyfødte i Lom kommune, for å feire "nye innbyggjarar".  | Kontinuerleg / etter behov. |
| Sende velkomstbrev til alle nye innbyggjarar i Lom kommune | Kvart kvartal |
| Marknadsføre fjorårets videoproduksjon "sumar i Lom" i samarbeid med Visit Jotunheimen | 2021 |
| Ha oversikt over ledige jobbar i Lom, for å hjelpe innbyggjarar / tilflyttarar som tek kontakt med å finne ein arbeidsplass | Kontinuerleg / etter behov. |
| Profilere / oppdatere Lom\_nasjonalparklandsby på Instagram | Kontinuerleg / etter behov. |
| Bidra til å utarbeide ein ny kommunikasjon- og omdømmestrategi for Lom | 2021 |
| Styrke reiseliv- og handelsnæringa og Lom som arrangementsstad | Delta i arbeidsgruppa for å utarbeide ny besøksstrategi for Besseggen, med sikte på å få autorisasjon som nasjonal turiststig. Diskutere om dette kunne vore aktuelt for andre turmål i Lom.  | 2021 - 2022 |
| Følge opp alle spørsmål knytt til filmproduksjon i Lom, med sikte på å få lagt flest mogleg av desse til Lom og Ottadalen.  | Kontinuerleg / etter behov. |
| Vere ein bidragsytar i arbeidet med å etablere ei landslinje for fjellfriluftsliv på Nord-Gudbrandsdalen vidaregåande skule avdeling Lom | Kontinuerleg / etter behov. |
| Støtte opp om tiltak som bidreg til å etablere Lom som eit gastronomisk knutepunkt | Kontinuerleg / etter behov. |
| Jobbe for å få på plass fleire ladestasjonar for el-bil i kommunen, med særleg vekt på Galdesand og Fossbergom | 2021 - 2023 |
| Støtte Visit Jotunheimen AS med eit årleg driftstilskot | 2021 |
| Vere ein bidragsytar i arbeidet med å etablere eit nasjonalt kompetansesenter for fjellredning i Lom | Kontinuerleg / etter behov. |
| Støtte opp om tiltak som bidreg til å vidareutvikle Lom som handelstad med fokus på nisje- og lokale kvalitetsprodukt | Kontinuerleg / etter behov. |
| Vurdere om Lom burde sette i gong eit arbeid for å få status som berekraftig destinasjon | 2021 |
| Støtte opp om arrangement som bidreg til auka aktivitet året rundt i Lom, og som bygger opp om lokale fortrinn. | Kontinuerleg / etter behov. |
| Arbeidsplassar knytt til bygg, anlegg, industri og transport skal utviklast og takast vare på | Profilere ledige næringstomter i industriområdet og jobbe for å legge til rette for meir næringsareal og / eller vidareutvikling av eksisterande næringsareal | Kontinuerleg / etter behov. |
| Gjennomføre eit møte saman med Sintef for å stimulere til fleire FoU-prosjekt innanfor m.a. bygg, anlegg, teknologi, industri og transport | 2021 |
| Sikre rask saksbehandling knytt til tildeling av næringstomter | Kontinuerleg / etter behov. |
| Støtte opp om fellestiltak innanfor desse bransjane som kjem mange til gode | Kontinuerleg / etter behov. |
| Vere ein ansvarleg innkjøpar, som sikre mest mogleg lokal verdiskaping innanfor regelverket for offentlege anbod. Støtte opp om universitetsregionprosjektet.  | Kontinuerleg / etter behov. |